Biden bën thirrje për unitet pas fitores së zgjedhjeve
Presidenti i zgjedhur Joe Binden shprehu mesazhin e unitetit dhe kapërcimin e ndarjeve partiake në Amerikë vetëm disa orë pasi rrjetet mediatike bënë parshikimin se ai ka fituar zgjedhjet presidenciale në Shtetet e Bashkuara. 
Festimet vazhdojnë nëpër rrugët dhe qytetet amerikane ndërsa kandidati demokrat Joe Biden siguroi votat për Shtëpinë e Bardhë, pasi rrjetet mediatike dolën në përfundimin se kishte një epërsi të pakthyeshme në shtetet fushëbetejë të Pensilvanisë dhe Nevadës. u shpreh zoti Biden. Ndërsa mbajti një fjalim nga qyteti i tij Wilmington në Dalaware, zoti Biden u përpoq të shërojë kombin e ndarë pas muajsh fushate të ashpër presidenciale, duke u bërë thirrje mbështetësve të tij dhe të Presidentit Donald Trump që “t’i jepnin një shans njëri-tjetrit”. Zoti Biden premtoi të jetë një president për të gjithë amerikanët, ndërsa shpalosi punën që e pret vendin dhe administratën e tij. Me fitoret në Pensilvani dhe Nevada, zoti Biden siguroi 279 vota elektorale. Ndërsa vazhdon numërimi i votave në Xhorxhia dhe Arizona, ku Biden kryeson, ai mund të marrë vota të tjera elektorale duke rritur më shumë epërsinë mbi pragun prej 270 votash të nevojshme për të fituar Shtëpinë e Bardhë. David Redlawks është profesor i shkencave politike në Universitetin Dalaware. Presidenti Trump u largua nga Shtëpia e Bardhë të shtunën që të shkonte për të luajtur golf dhe nuk bëri ndonjë paraqitje publike, ndërsa komentoi në rrjetin Twitter se ai “fitoi zgjedhjet me një diferencë të madhe”. Edhe pse zoti Trump nuk la të kuptohet se do pranojë rezultatin, udhëheqësit botërorë i uruan fitoren zotit Biden. Fushata e zotit Trump lëshoi një dekleratë ku tha se zoti Biden “po nxiton të paraqitet në mënyrë të gabuar si fitues”, duke premtuar sfida ligjore për të “sigurar që fituesi i ligjshëm të marrë drejtimin”, një pretendim për të cilin shumica e ekspertëve thonë se nuk ka gjasa të ndodhë. Jeff Bennet është profesor në Universitetin Vanderbilt. Ndërsa mbështetësit e zotit Biden festojnë, anëtarët e Kolegjit Elektoral do të hedhin votat për presidentin dhe nënpresidenten e re nga mesi i dhjetorit. Presidenti Donald Trump mbetet në detyrë deri me 20 janar, kur bëhet ceremonia e përurimit të Presidentit Biden dhe Nënpresidentes Kama Harris. tha zonja Harris. Zonja Harris do të hyjë në histori si gruaja e parë dhe personi i parë me ngjyrë në postin e nënpresidentes amerikane.